Τιμίου Προδρόμου (Ναός: Δύμες--Κύπρου)
Churches--Cyprus
Εκκλησίες--Κύπρος
Timios Prodromos (Church : Dymes--Cyprus)
Η εκκλησία είναι κτισμένη σε μεγάλο επίπεδο τεμάχιο στο κέντρο του χωριού ΔΥΜΕΣ μεταξύ του κοιμητηρίου και της νέας εκκλησίας του χωριού. Ανήκει στον τύπο της μονόκλιτης ξυλόστεγης. Το κτήριο είναι εξ ολοκλήρου κτισμένο με πέτρα. Έχει μακρόστενη ορθογώνια κάτοψη με μήκος 20 m και πλάτος 5,45 m. Η στέγη του είναι πολύ επικλινής και είναι επιστρωμένη με πήλινο επίπεδο αγκιστρωτό κεραμίδι. Είναι διπλή στέγη. Η εξωτερική στέγη έχει τις κεκλιμένες δοκούς να εδράζονται σε μαντοσιά στο εξωτερικό άκρο του τοίχου ενώ η εσωτερική έχει κεκλιμένες δοκούς οι οποίες εδράζονται σε δεύτερη μαντοσιά στο εσωτερικό μέρος του νότιου και βόρειου τοίχου. Εσωτερικά πάνω από τις κεκλιμένες δοκούς υπάρχει πλατύ σανίδωμα. Η εγκάρσια σύνδεση των κεκλιμένων μορίνων γίνεται με μεγάλης διατομής ξύλινα οριζόντια δοκάρια (σταυρώματα). Η εξωτερική και εσωτερική σειρά κεκλιμένων δοκών συνδέονται στο ψηλότερο σημείο της στέγης με κοινή κατά μήκος ξύλινη δοκό (μεσοκαρίνα). Οι εξωτερικές κεκλιμένες δοκοί εξέχουν από το βόρειο και νότιο τοίχο κατά 45 περίπου εκατοστά και καλύπτονται με το πήλινο πλακοειδές κεραμίδι παρέχοντας έτσι προστασία στους τοίχους. Η κόγχη του Ιερού εσωτερικά είναι ημικυκλική. Εξωτερικά είναι πέτρινο κέλυφος το οποίο στεγάζεται από την στέγη η οποία εξέχει 50 εκ. από τον ευθύ ανατολικό τοίχο. Η εκκλησία έχει 2 κύριες εισόδους μια στο μέσο του νότιου και μια στο μέσο του δυτικού τοίχου. Είναι ξύλινες δίφυλλες θύρες. Η δυτική έχει οριζόντιο ανώφλι και στη νότια το ανώφλι είναι τοξωτό. Επίσης έχει ανοιχθεί μονόφυλλη ξύλινη θύρα στο νότιο τοίχο του ιερού. Πέραν των θυρών, στον φωτισμό της εκκλησίας συμβάλουν και δύο μακρόστενα παράθυρα στο νότιο τοίχο και μικρό μακρόστενο παράθυρο στην κόγχη του Ιερού. Στο Βόρειο τοίχο δεν υπάρχουν καθόλου ανοίγματα. Το δάπεδο της εκκλησίας εσωτερικά είναι από κυπριακό γυψομάρμαρο σε διαγώνια τοποθέτηση. Το Ιερό Βήμα είναι υπερυψωμένο 1 σκαλί. Χωρίζεται από τον υπόλοιπο ναό με ξύλινο σκαλιστό τέμπλο. Οι εικόνες του τέμπλου είναι αναγεννησιακές αλλά είναι εξαιρετικής τέχνης. Στην πίσω πλευρά μετά την νότια είσοδο το δάπεδο της εκκλησίας είναι υπερυψωμένο κατά 1 σκαλί και η δυτική είσοδος είναι 25 εκ. χαμηλότερα από την εξωτερική αυλή. Η εκκλησία χρονολογείται ως κτίσμα του 1861. Στον κώδικα Β της Ιεράς Μητρόπολης Κιτίου μνημονεύεται από το 1778. ΕΜΒΑΔΟΝ ΕΚΚΛΗΣΙΑΣ: Η εκκλησία έχει εμβαδόν 110 περίπου τετρ. μέτρα.
Holy Metropolis of Limassol
Ιερά Μητρόπολη Λεμεσού
Library of Cyprus University of Technology
Digital Heritage Research Lab of Cyprus University of Technology
Απαγορεύεται η δημοσίευση ή αναπαραγωγή, ηλεκτρονική ή άλλη χωρίς τη γραπτή συγκατάθεση του δημιουργού.
Image
Τιμίου Προδρόμου (Ναός: Βουνί--Κύπρος)
Timios Prodromos (Church : Vouni--Cyprus)
Η εκκλησία είναι κτισμένη σε επίπεδο τεμάχιο στον παραδοσιακό πυρήνα του χωριού Βουνί. Το τεμάχιο εφάπτεται δρόμου στην ανατολική του πλευρά. Η εκκλησία ανήκει στον χαρακτηριστικό τύπο εκκλησιών που αναπτύχθηκε στην Κύπρο προς το τέλος της Τουρκοκρατίας με αρχές της Αγγλοκρατίας (Καϊμακλιώτικη Αρχιτεκτονική). Είναι ουσιαστικά μονόκλιτος Βασιλική με οξυκόρυφη κεντρική καμάρα και σταυροθόλια. Οι εξωτερικές τοιχοποιίες της εκκλησίας είναι κτισμένες με πέτρα και έχουν μεγάλο πάχος (1,5 μ.). Στο νότιο και βόρειο τοίχο υπάρχουν πέτρινοι πυλώνες από πελεκητή πέτρα (5 νότια και 5 βόρεια). Επί των πυλώνων εσωτερικά στηρίζονται σε κιλίβαντες (φουρούσια) καμάρες οι οποίες δημιουργούν 5 φατνώματα εγκάρσια προς την οξυκόρυφη καμάρα. Εσωτερικά τα φατνώματα γεφυρώνονται με σταυροθόλια ενώ εξωτερικά έχουμε τριγωνικά αετώματα. Οι πολυεπίπεδες στέγες που δημιουργούνται είναι όλες επενδυμένες με πήλινο κεραμίδι πορτογαλικού τύπου. Η κόγχη του Ιερού είναι πεντάπλευρη και το τεταρτοσφαίριό της είναι επικαλυμμένο με πήλινο κεραμίδι πορτογαλικού τύπου. Στη βορειοανατολική γωνία της εκκλησίας υπάρχει πέτρινο καμπαναριό από λαξευτούς λίθους με πλούσιο διάκοσμο. Το καμπαναριό ανεβαίνει 2 στάσεις πάνω από τη στέγη της εκκλησίας. Εξωτερικά η αυλή της εκκλησίας είναι πλακοστρωμένη με πέτρα περιοχής. Η εκκλησία έχει 3 κύριες εισόδους, μια στο μέσο της Νότιας, μια στο μέσο της Βόρειας και μια στο μέσο της Δυτικής τοιχοποιίας. Οι θύρες είναι δίφυλλες ξύλινες. Και στις 3 εισόδους υπάρχουν περιθυρώματα από πελεκητή πέτρα με εξαιρετικά σκαλίσματα. Πέραν των 3 κεντρικών εισόδων υπάρχει μονόφυλλη θύρα στο νοτιοανατολικό τοίχο του Ιερού καθώς και μονόφυλλη θύρα στη βορειοδυτική γωνία που οδηγεί στην σκάλα προς γυναικωνίτη. Πέραν των θυρών, στον φωτισμό της εκκλησίας συμβάλλουν και οκτώ μεγάλα παράθυρα, 2 στο Νότιο τοίχο, 2 στο Βόρειο, 3 στα μέτωπα της κόγχης του Ιερού και ένα στη Δυτική πλευρά στο ύψος του γυναικωνίτη. Σε όλα τα ανωτέρω παράθυρα υπάρχουν πλαίσια από πελεκητή πέτρα και μεταλλικές σιδεριές σε ωραίο μοτίβο. Εσωτερικά η εκκλησία είναι πολύ όμορφη. Το δάπεδο του κυρίως ναού είναι από κυπριακή μαρμαρίνη διαστάσεων 20 Χ 20 εκ. με ωραία πολύχρωμα μοτίβα. Το Ιερό είναι 3 σκαλιά υπερυψωμένο και διαχωρίζεται από τον κυρίως ναό με ξύλινο σκαλιστό τέμπλο εξαίρετης τέχνης. Στη δυτική πλευρά της εκκλησίας υπάρχει ξύλινος γυναικωνίτης. Η είσοδος προς τον γυναικωνίτη γίνεται από πόρτα εξωτερικά στη Βορειοδυτική γωνία. Η ανάβαση προς τον γυναικωνίτη γίνεται μέσω σκαλοπατιών που υπάρχουν μέσα στο πάχος του τοίχου στη βορειοδυτική πλευρά. Ο γυναικωνίτης είναι ξύλινος. Στηρίζεται στο δυτικό τοίχο και σε ενδιάμεση ενισχυτική δοκό επί τριών αψίδων στηριζόμενων σε 2 κυκλικές κολώνες. Το στηθαίο του γυναικωνίτη είναι ξύλινο επιζωγραφισμένο σε ωραίο μοτίβο. Στο μέσο του Βόρειου τοίχου υπάρχει ξύλινος σκαλιστός άμβωνας. Η ανάβαση σ΄ αυτόν γίνεται μέσω στενής σκάλας στο πάχος του τοίχου. Η εκκλησία είναι στο μεγαλύτερό της μέρος αγιογραφημένη με παραστάσεις που φιλοτέχνησε ο αγιογράφος Όθων Γιαβόπουλος στα μέσα του 19ου αιώνος. Τα σταυροθόλια και η καμάρα της στέγης είναι σε χρώμα γαλάζιο με επίχρυσα αστέρια. Οι αψίδες (ενισχυτικά τόξα) είναι επίσης επιζωγραφισμένες. Το ξυλόγλυπτο τέμπλο της εκκλησίας είναι εξαιρετικό. Φέρει πλούσιο διάκοσμο. Στην Αγία Τράπεζα υπάρχει πέτρινο κουβούκλιο εξαιρετικής τέχνης. Η εκκλησία μνημονεύεται στους κώδικες της Ιεράς Μητρόπολης Κιτίου (Κώδικας Β΄) από το έτος εγκαινιασμού του κώδικα (1762). Φαίνεται να είναι κτίσμα των αρχών του 18ου αιώνος. Είναι μνημείο Β΄ Πίνακα του Τμήματος Αρχαιοτήτων. Τυγχάνει συνεχούς και επιμελημένης συντήρησης και η κατάστασή της είναι άριστη. ΕΜΒΑΔΟΝ ΚΤΗΡΙΟΥ : Το ισόγειο έχει εμβαδόν 250 τ.μ. περίπου. Ο γυναικωνίτης έχει εμβαδόν 60 τ.μ. περίπου.
18ος αιώνας
Άγιος Δημητριανός (Ναός: Ακρωτήρι--Κύπρος)
Saint Demetrianos (Church : Akrotiri--Cyprus)
Το όμορφο αυτό παρεκκλήσιο ευρίσκεται σε αγροτική περιοχή 3 περίπου χιλιόμετρα βορειοδυτικά της κοινότητας Ακρωτηρίου. Είναι μικρός καμαροσκέπαστος ναός κατασκευασμένος εξ ολοκλήρου με πέτρα Λεμεσού. Η αψίδα είναι ημικυκλική και φέρει στον τοίχο του ημικυλίνδρου μικρό μακρόστενο παράθυρο. Δεν είναι γνωστή η ακριβής χρονολογία ανέγερσης του ναού. Από τα μορφολογικά του χαρακτηριστικά χρονολογείται ως μνημείο του τέλους του 15ου με αρχές του 16ου αιώνος. Ο ναός ήταν σε ερειπώδη μορφή και αναστηλώθηκε το 2000-2002 από το τμήμα αρχαιοτήτων. Δεν διασώθηκε το αρχικό δάπεδο ούτε το τέμπλο της εκκλησίας. Στην δυτική πλευρά υπάρχουν θεμέλια προεκτάσεων τα οποία δεν γνωρίζουμε τι χρήση είχαν.
15ος αιώνας
Άγιος Γεώργιος (Ναός: Ακρωτήρι--Κύπρος)
Saint George (Church : Akrotiri--Cyprus)
Το Παρεκκλήσιο ευρίσκεται σε μεγάλο επίπεδο τεμάχιο νοτιοδυτικά του χωριού, σε απόσταση περίπου 1.000 μέτρων από τον πυρήνα του χωριού. Το Παρεκκλήσιο ανήκει στον τύπο της μονόχωρης μονόκλιτης Βασιλικής. Είναι κτήριο το οποίο είναι δομημένο με πέτρα Λεμεσού. Οι τοιχοποιίες είναι από διπλό φύλλο πέτρας και έχουν μεγάλο πάχος. Η πέτρα δόμησης της εκκλησίας είναι εμφανής τόσο εσωτερικά όσο και εξωτερικά. Η ανωδομή είναι οξυκόρυφος καμάρα με πέτρα η οποία εξωτερικά είναι επιχρισμένη με ασβεστοτσιμεντοκονίαμα. Στη νοτιοανατολική γωνία του Παρεκκλησίου υπάρχει μικρό καμπαναριό. Ουσιαστικά είναι 2 πέτρινες κολώνες οι οποίες εξέχουν περίπου 1 μέτρο πάνω από το γείσο της στέγης. Ενώνονται μεταξύ τους με πετρόκτιστη αψίδα. Στο σημείο γένεσης του τόξου της αψίδας υπάρχει μικρή καμπάνα. Η κόγχη του Ιερού είναι ημικυκλική. Επιστεγάζεται με τεταρτοσφαίριο από πέτρινο κέλυφος το οποίο στο άνω μέρος εξωτερικά είναι επικαλυμμένο με ασβεστοτσιμεντοκονίαμα. Η είσοδος της εκκλησίας είναι μονόφυλλη θύρα, στο μέσο του νότιου τοίχου, με τοξωτό ανώφλι. Χαμηλή μονόφυλλη θύρα υπάρχει και στο πίσω μέρος του βόρειου τοίχου. Πέραν των ανωτέρω θυρών, στον φωτισμό του Παρεκκλησίου συμβάλλουν και μικρό παράθυρο στο άνω μέρος, στο μέσο του δυτικού τοίχου, καθώς και μακρόστενο παράθυρο στο μέσο της κόγχης του Ιερού. Το δάπεδο της εκκλησίας εσωτερικά είναι από κυπριακό γυψομάρμαρο. Το Ιερό Βήμα είναι υπερυψωμένο κατά 1 σκαλί και διαχωρίζεται από τον κυρίως ναό με ξύλινο απλό τέμπλο. Η Αγία Τράπεζα αποτελείται από πέτρινη πλάκα η οποία στηρίζεται σε μαρμάρινο κίονα. Δεν έχουμε ακριβή στοιχεία για το πότε κτίστηκε η εκκλησία. Χρονολογείται ως κτίσμα 17ου αιώνος. Είναι μνημείο Β΄ Πίνακα του Τμήματος Αρχαιοτήτων. Το όμορφο αυτό παρεκκλήσιο ευρίσκεται σε αγροτική περιοχή 3 περίπου χιλιόμετρα βορειοδυτικά της κοινότητας Ακρωτηρίου. Είναι μικρός καμαροσκέπαστος ναός κατασκευασμένος εξ ολοκλήρου με πέτρα Λεμεσού. Η αψίδα είναι ημικυκλική και φέρει στον τοίχο του ημικυλίνδρου μικρό μακρόστενο παράθυρο. Δεν είναι γνωστή η ακριβής χρονολογία ανέγερσης του ναού. Από τα μορφολογικά του χαρακτηριστικά χρονολογείται ως μνημείο του τέλους του 15ου με αρχές του 16ου αιώνος. Ο ναός ήταν σε ερειπώδη μορφή και αναστηλώθηκε το 2000-2002 από το τμήμα αρχαιοτήτων. Δεν διασώθηκε το αρχικό δάπεδο ούτε το τέμπλο της εκκλησίας. Στην δυτική πλευρά υπάρχουν θεμέλια προεκτάσεων τα οποία δεν γνωρίζουμε τι χρήση είχαν.
17ος αιώνας
Απόστολος Λουκάς (Ναός: Ακρούντα--Κύπρος)
Apostolos Lukas (Church : Akrounta--Cyprus)
Το μικρό παρεκκλήσιο του Απ. Λουκά βρίσκεται στα βόρεια του χωριού Ακρούντα σε μια πολύ όμορφη περιοχή δίπλα από τον φράγμα Γερμασόγειας. Είναι μονόκλιτος καμαροσκέπαστος ναός του 16ου αιώνος. Μέχρι πρόσφατα ο ναΐσκος ήταν σε ερειπώδη μορφή. Το 2012 έγινε αναστήλωση του από το τμήμα αρχαιοτήτων. Σήμερα ο ναίσκος είναι πλήρως ανακαινισμένος. Οι τοιχοποιίες του είναι δομημένες με σκληρούς γκριζοπράσινους λίθους από διαβάση και γάβρο. Με τους ίδιους λίθους είναι δομημένη και η καμάρα. Η κόγχη του ιερού είναι ημικυκλική και το κέλυφος της σε σχήμα τεταρτοσφαιρίου είναι επίσης δομημένο με τους ίδιους λύθους. Το εκκλησάκι έχει 2 κύριες εισόδους. Μία στο μέσο του δυτικού και μία στο μέσο του νότιου τοίχου. Είναι και οι δύο δίφυλλες ξύλινες θύρες με τοξοτό ανώφλι. Πέραν των δύο θυρών στο φωτισμό του παρεκκλησίου συμβάλλει και μικρό μακρόστενο παράθυρο. Το δάπεδο του παρεκκλησίου εσωτερικά είναι από κυπριακό γυψομάρμαρο.
16ος αιώνας
Church of Timios Prodromos in Agros village
Τιμίου Προδρόμου (Ναός: Αγρός--Κύπρος)
Timios Prodromos (Church : Agros--Cyprus)
Η εκκλησία του Αγίου Ιωάννου του Προδρόμου είναι κτισμένη στη νότια συνοικία του χωριού Αγρός. Είναι ξυλόστεγη μακρόστενη εκκλησία. Οι τοιχοποιίες είναι δομημένες με σκληρή ακατέργαστη πέτρα Τροόδους και η ανωδομή είναι δίρριτη διπλή ιδιαίτερα επικλινής στέγη επικαλυμμένη με παραδοσιακό πήλινο αγκιστρωτό κεραμίδι. Η αψίδα του ιερού είναι εγγεγραμμένη σε ευθύ ανατολικό τοίχο . Στην βορειοανατολική γωνία της εκκλησίας υπάρχει μικρό πετρόκτιστο καμπαναριό. Αποτελείται από δύο πέτρινες κολώνες οι οποίες συνεχίζουν από τον τοίχο, ανεβαίνουν περίπου 3 μέτρα πάνω από το γείσο της στέγης και επιστέφονται με αψίδα . Η άνω πλευρά της αψίδας είναι δίρριτη και επιστεγάζεται με πήλινο κεραμίδι ίδιο με αυτό της στέγης. Η είσοδος στην εκκλησία γίνεται μέσω τριών δίφυλλων ξύλινων θυρών στο μέσο του νότιου, βόρειου και δυτικού τοίχου. Πέραν των τριών αυτών θυρών στο φωτισμό συμβάλλουν και 4 παράθυρα, 2 στον νότιο και 2 στον βόρειο τοίχο καθώς και μικρό παράθυρο στο μέσο της αψίδας. Η εκκλησία είναι κτίσμα του 19ου αιώνος.
19ος αιώνας
Church of Saint Paul in Agios Pavlos village
Άγιος Παύλος (Ναός: Άγιος Παύλος--Κύπρος)
Saint Paul (Church : Agios Pavlos--Cyprus)
Η εκκλησία του Αποστόλου Παύλου είναι κτισμένη στο κέντρο της ομώνυμης κοινότητας Αγίου Παύλου. Ανήκει στον αρχιτεκτονικό τύπο των μονόκλιτων ξυλόστεγων εκκλησιών της Κύπρου με διπλή ιδιαίτερα επικλινή ξύλινη στέγη επικαλυμμένη με πήλινο πλακοειδές αγκιστρωτό κεραμίδι. Οι τοιχοποιίες είναι κτισμένες με ακανόνιστη πέτρα Τροόδους. Στην νοτιοανατολική γωνία της εκκλησίας υπάρχει καμπαναριό με τετράγωνη βάση από ίδια πέτρα μέχρι το γείσο της στέγης. Από το γείσο της στέγης και άνω η υπόλοιπη κατασκευή από 4 κολώνες με αψίδες και αυγοειδή τρούλο είναι από μπετόν. Στον κώδικα Β της ιεράς Μητροπόλεως Κιτίου η εκκλησία μνημονεύεται από το 1762.
1762
Chapel of Saint Constantine and Helen in Agios Konstantinos
<a href="/items/browse?advanced%5B0%5D%5Belement_id%5D=49&advanced%5B0%5D%5Btype%5D=is+exactly&advanced%5B0%5D%5Bterms%5D=%CE%86%CE%B3%CE%B9%CE%BF%CF%82++%CE%9A%CF%89%CE%BD%CF%83%CF%84%CE%B1%CE%BD%CF%84%CE%AF%CE%BD%CE%BF%CF%82+%CE%BA%CE%B1%CE%B9+%CE%95%CE%BB%CE%AD%CE%BD%CE%B7+%28%CE%9D%CE%B1%CF%8C%CF%82+%3A+%CE%86%CE%B3%CE%B9%CE%BF%CF%82+%CE%9A%CF%89%CE%BD%CF%83%CF%84%CE%B1%CE%BD%CF%84%CE%AF%CE%BD%CE%BF%CF%82--%CE%9B%CE%B5%CE%BC%CE%B5%CF%83%CF%8C%CF%82--%CE%9A%CF%8D%CF%80%CF%81%CE%BF%CF%82%29">Άγιος Κωνσταντίνος και Ελένη (Ναός : Άγιος Κωνσταντίνος--Λεμεσός--Κύπρος)
Saint Constantine and Helen ( Church : Agios Konstantinos--Limassol--Cyprus)
Η εκκλησία Αγίων Κωνσταντίνου και Ελένης αποτελεί την παλαιά κεντρική εκκλησία του χωριού από όπου πήρε και το όνομα του. Είναι μονόκλιτη ξυλόστεγη εκκλησία με διπλή δίρριτη και ιδιαίτερα επικλινή στέγη η οποία καλύπτεται με παραδοσιακό αγκιστρωτό κεραμίδι. Οι τοιχοποιίες είναι κτισμένες με ακανόνιστη πέτρα τροόδους και πήλινο συμπαγές τούβλο. Στον κώδικα Β της Ιεράς Μητροπόλεως Κιτίου μνημονεύεται από το 1763. Η αψίδα της κόγχης του ιερού είναι εγγεγραμμένη σε ευθύ ανατολικό τοίχο.
1763
Chapel of Saint John the Lampadistis in Agios Ioannis Pitsilia
<a href="/items/browse?advanced%5B0%5D%5Belement_id%5D=49&advanced%5B0%5D%5Btype%5D=is+exactly&advanced%5B0%5D%5Bterms%5D=%CE%86%CE%B3%CE%B9%CE%BF%CF%82+%CE%99%CF%89%CE%AC%CE%BD%CE%BD%CE%B7%CF%82+%CE%BF+%CE%9B%CE%B1%CE%BC%CF%80%CE%B1%CE%B4%CE%B9%CF%83%CF%84%CE%AE%CF%82+%28%CE%9D%CE%B1%CF%8C%CF%82%3A+%CE%86%CE%B3%CE%B9%CE%BF%CF%82+%CE%99%CF%89%CE%AC%CE%BD%CE%BD%CE%B7%CF%82--+%CE%A0%CE%B9%CF%84%CF%83%CE%B9%CE%BB%CE%B9%CE%AC--%CE%9A%CF%8D%CF%80%CF%81%CE%BF%CF%82%29">Άγιος Ιωάννης ο Λαμπαδιστής (Ναός: Άγιος Ιωάννης-- Πιτσιλιά--Κύπρος)
Saint John the Lampadistis (Church : Agios Ioannis--Pitsilia--Cyprus)
Το Παρεκκλήσιο είναι κτισμένο στον παραδοσιακό πυρήνα του χωριού Άγιος Ιωάννης σε επίπεδο μεγάλο τεμάχιο το οποίο εφάπτεται σε δρόμο στην ανατολική του πλευρά. Ανήκει στον αρχιτεκτονικό ρυθμό της μονόκλιτης ξυλόστεγης εκκλησίας με δίρριτη ιδιαίτερα επικλινή στέγη. Το σημερινό κτήριο αποτελεί εκ βάθρων ανακαίνιση του υφιστάμενου παλαιότερου παρεκκλησίου που υπήρχε στον χώρο. Η όλη εργασία έγινε την περίοδο 1985 – 1990. Οι τοιχοποιίες είναι εξ ολοκλήρου δομημένες με μαύρη πέτρα Τροόδους, κτισμένη και χαλικωμένη κατά τον παραδοσιακό τρόπο. Η ανωδομή του είναι ξύλινη επικλινής (δίρριχτη) διπλή στέγη. Η εσωτερική στέγη έχει εσωτερικές ξύλινες κεκλιμένες δοκούς οι οποίες εδράζονται στις μαντωσιές της εσωτερικής παρειάς του βόρειου και νότιου τοίχου. Πάνω από τις ανωτέρω δοκούς υπάρχει πέτσωμα από πλατύ σανίδωμα. Οι εξωτερικές κεκλιμένες δοκοί στηρίζονται στις μαντωσιές της εξωτερικής παρειάς των τοίχων και προεξέχουν από τους τοίχους 40 εκ. για προστασία των τοίχων από τις καιρικές συνθήκες. Εσωτερικά οι μαντωσιές συνδέονται με εγκάρσια οριζόντια σταυρώματα τα οποία δίνουν ακαμψία στην στέγη. Η στέγη είναι επιστρωμένη με πήλινο πλακοειδές παραδοσιακού τύπου κεραμίδι. Η εκκλησία έχει δυο κύριες εισόδους, μια μονόφυλλη ορθογώνια ξύλινη στο μέσο του νότιου τοίχου και μια δίφυλλη ξύλινη με τοξωτό ανώφλι στο μέσο του δυτικού τοίχου. Η θύρα στον δυτικό τοίχο φέρει πλαίσια (περιθυρώματα) από πελεκητή πέτρα Λεμεσού. Πέραν των ανωτέρω θυρών, στον φωτισμό της εκκλησίας συμβάλλουν και 4 ξύλινα δίφυλλα παράθυρα, δύο στον νότιο και δύο στο βόρειο τοίχο, καθώς και 2 μικρά παράθυρα, ένα πάνω από την δυτική είσοδο και ένα στην κόγχη του Ιερού. Η κόγχη του Ιερού είναι ημικυκλική. Στεγάζεται με κέλυφος σε σχήμα τεταρτοσφαιρίου και είναι επιστρωμένο με πήλινο κεραμίδι βυζαντινού τύπου. Το δάπεδο της εκκλησίας εσωτερικά είναι από Κυπριακό γυψομάρμαρο. Το Ιερό Βήμα είναι υπερυψωμένο κατά 2 σκαλιά και διαχωρίζεται από τον κυρίως ναό με ξύλινο σκαλιστό τέμπλο. Όπως αναφέραμε και ανωτέρω, η εκκλησία είναι πλήρης ανακατασκευή υφιστάμενης εκκλησίας. Η ανακατασκευή έγινε το 1985 – 1990. Είναι κηρυγμένη ως αρχαίο μνημείο πολιτιστικής κληρονομιάς Β΄ Πίνακα και τυγχάνει επιμελούς συντήρησης. Έτσι είναι σε άριστη κατάσταση. Το κτήριο έχει εμβαδόν 78 τ.μ. περίπου.
Chapel of Archangel Michael in Agios Ioannis Pitsilia
<a href="/items/browse?advanced%5B0%5D%5Belement_id%5D=49&advanced%5B0%5D%5Btype%5D=is+exactly&advanced%5B0%5D%5Bterms%5D=%CE%91%CF%81%CF%87%CE%AC%CE%B3%CE%B3%CE%B5%CE%BB%CE%BF%CF%82+%CE%9C%CE%B9%CF%87%CE%B1%CE%AE%CE%BB+%28%CE%9D%CE%B1%CF%8C%CF%82%3A+%CE%86%CE%B3%CE%B9%CE%BF%CF%82+%CE%99%CF%89%CE%AC%CE%BD%CE%BD%CE%B7%CF%82--%CE%A0%CE%B9%CF%84%CF%83%CE%B9%CE%BB%CE%B9%CE%AC--%CE%9A%CF%8D%CF%80%CF%81%CE%BF%CF%82%29">Αρχάγγελος Μιχαήλ (Ναός: Άγιος Ιωάννης--Πιτσιλιά--Κύπρος)
Archangel Michael (Church : Agios Ioannis--Pitsilia--Cyprus)
Το παρεκκλήσιο του αρχαγγέλου Μιχαήλ είναι κτισμένο στο κέντρο του χωριού Άγιος Ιωάννης πενήντα μέτρα δυτικότερα από την κεντρική εκκλησία του χωριού. Η ανέγερση του έγινε την περίοδο 1709-1759 με πρωτοβουλία του χωριανού Γεώργιου Φελλά κατόπιν θαύματος που είδε από τον Αρχάγγελο Μιχαήλ. Είναι τρίκλιτος ξυλόστεγος ναός. Οι τοιχοποιϊες του ναού είναι από ακατέργαστη πέτρα Τροόδους. Η ανωδομή είναι δίρριτη ιδιαίτερα επικλινής ξύλινη στέγη επικαλυμμένη με πήλινο πλαοκοειδές αγκιστρωτό κεραμίδι. Η εκκλησία έχει δύο κεντρικές εισόδους στο μέσο του νότιου και στο μέσο του δυτικού τοίχου. Η δυτική θύρα είναι δίφυλλη ξύλινη με αψιδωτό άνω μέρος και φέρει εξαιρετικά σκαλίσματα. Τρίτη μονόφυλλη θύρα υπάρχει στο πίσω μέρος του νότιου τοίχου. Το δάπεδο της εκκλησίας εσωτερικά είναι από πήλινες πλάκες (τερακόττα). Το ιερό βήμα είναι υπερυψωμένο 1 σκαλί πάνω από τον υπόλοιπο ναό και διαχωρίζεται με εντυπωσιακό επιχρυσωμένο και επιζωγραφισμένο τέμπλο. Ως αναγράφεται σε επιγραφή στην ποδιά του τέμπλου είναι έργο του Νεκταρίου Ιεροδιακόνου και του μαθητού αυτού και έγινε το 1757.
1709